Rosny-sous-Bois

Rosny-sous-Bois ([ʁonisubwɑ] ) on Ranskan kunta Pariisin pohjoispuolen esikaupunkialueella noin 15 kilometriä Pariisin keskustasta itään. Noin 42 000 asukkaan kaupunki kuuluu Seine-Saint-Denis’nin departementtiin Île-de-Francen hallintoalueella. 

Rosny-sous-Bois’ssa sijaitsee Pariisin itäisen esikaupunkivyöhykkeen toiseksi suurin ostoskeskus Rosny 2, jossa on suuri Carrefour-hypermarket ja Galeries Lafayette -tavaratalo.

Kunnassa on kaksi RER-junalinjan E asemaa, Rosny–Bois-Perrier ja Rosny-sous-Bois.

Rosny-sous-Bois’n naapurikunnat ovat pohjoisessa Bondy, koillisessa Villemomble, idässä Neuilly-Plaisance, etelässä Fontenay-sous-Bois, lännessä Montreuil ja luoteessa Noisy-le-Sec.

Seine-Saint-Denis’n kunnat
Ranskan kaupungit